stanford-oval/wikipedia huggingface dataset:
דדי שמחי
הערות שוליים

↑  אשר קשר, בויאר: הסיפורים הקטנים מאחורי המוסד הגדול, באתר mynet‏ ירושלים, 13 במאי 2014
↑  כוננות פיגועים גם בגזרת הערבה, באתר ערוץ 7, 30 בדצמבר 2002
↑  דורון נחום, צה"ל נערך לפגיעה במפעלים כימיים באשקלון, באתר nana10‏, 10 במרץ 2008
↑  אמיר בוחבוט, ירון ששון ואורי בינדר, החשש: טילים יפגעו בראשון לציון, באתר nrg‏, 5 בינואר 2009
↑  נעם ברקן, פורט או-פרינס, שישה ימים בהריסות: הישראלים חילצו אשה, באתר ynet, 19 בינואר 2010
↑  מירית קושניר סטורמצה, מטה אשר: אלוף הפיקוד נזף בסגן ראש המועצה, באתר mynet (כפי שנשמר בארכיון האינטרנט), 14 באוגוסט 2014
↑  רועי ינובסקי, אחרי תשעה חודשים: מונה נציב כבאות והצלה קבוע, באתר ynet, 17 בפברואר 2017
↑  מכתבו המלא של הרב המתפטר, באתר ערוץ 7, 21 ביוני 2017
↑  צבי שיימן, ‏הרב לאו מגבה את רב מכבי האש המתפטר, באתר "סרוגים", 21 ביוני 2017
↑  ניצן צבי כהן, ‏נציב הכבאות על ראשי הוועד: "אני א***ן אותם, אכניס אותם לכלא, הם עבריינים, הם מושחתים", באתר דבר העובדים בארץ ישראל, 22 בדצמבר 2021
↑  חדשות הכנסת, הודעה בעקבות דיון בוועדה לביטחון פנים, 13 בספטמבר 2021
↑  ניצן צבי כהן, ‏ביה"ד לעבודה אישר את המשך עיצומי הכבאים, וקרא לשיח ישיר בין הצדדים, באתר דבר העובדים בארץ ישראל, 27 בספטמבר 2019
↑  ניצן צבי כהן, ‏ביה"ד הארצי לעבודה קבע: עיצומי הכבאים ימשכו, באתר דבר העובדים בארץ ישראל, 14 בנובמבר 2018
↑  לירן לוי‏, בתום 5 שנים מוצלחות: דדי שמחי יסיים את תפקידו כנציב כבאות והצלה, באתר וואלה, 20 באוקטובר 2021
↑  איליה יגורוב, תת אלוף (במיל') דדי שמחי: "נתניהו הציע לי מינוי, חושב שזה סוכל בגלל סמוטריץ'", באתר ישראל היום, 9 במרץ 2024
↑  אילנה קוריאל, תא"ל במיל' דדי שמחי לא שולל הצטרפות לפוליטיקה, וקורא: "בחירות - השנה", באתר ynet, 9 במרץ 2024
↑  מאיר תורג'מן, תא"ל במיל' דדי שמחי חילץ את גופת בנו: "חיבקתי אותו. הוא הציל 14 חברים", באתר ynet, 8 באוקטובר 2023
יחיא יכליף

| --- | --- |
אין תמונה חופשית
 לידה:  11 בנובמבר 1944 (בן 80) כפר סמח', ארץ ישראל
 שם לידה:  يحيى حسن عبد الله يخلف 
 מדינה:  הרשות הפלסטינית
 השכלה:  האוניברסיטה הערבית של ביירות 
 מקצוע:  סופר
 תפקיד:  שר התרבות של הרשות הפלסטינית
 תקופת כהונה:  2003-2006
 פרסים והוקרה:  Palestine Award for Literature (2000)  Order of Palestine for Culture, Science and Arts (2018) 
 
יחיא חסן עבדאללה יכליף (בערבית: يحيى يخلف ; 11 בנובמבר 1944) הוא סופר ופוליטיקאי פלסטיני, שכיהן גם כשר התרבות של הרשות הפלסטינית.
ביוגרפיה

יחיא נולד בעיירה סמח' הנמצאת בדרום הכנרת (במקום בו נמצא היום צמח). עם הקמת מדינת ישראל עברה משפחתו לירדן, שם התגוררה בעיר אירביד ושם התחנך יחיא בילדותו.
ברשות יכליף תעודת הוראה ותואר ראשון באמנויות מהאוניברסיטה הערבית של ביירות (אנ'). הוא עבד בהוראה ובעיתונות, ופרסם את סיפוריו הראשונים בכתב העת "אופק חדש", שיצא לאור בירושלים באמצע שנות ה-60.
בשנת 1980 עבד יחיא כמזכיר הכללי של איגוד הסופרים והעיתונאים הפלסטינים. ב-1987 התמנה כמנכ"ל מחלקת התרבות בארגון לשחרור פלסטין. בין השנים 2003-2006 כיהן כשר התרבות של הרשות הפלסטינית. בשנת 2007 מונה לתפקיד יו"ר המועצה העליונה לתרבות ויו"ר הוועדה הלאומית הפלסטינית לחינוך, תרבות ומדע. הוא עמד בראש המשלחות הפלסטיניות לוועידות רבות של אונסק"ו ושל ALECSO. במאי 2012 פרש מעבודתו הרשמית והתמסר לכתיבה.
כתיבתו

יכליף פרסם חמישה ספרי ילדים, ספר תיעוד אחד (יומני הפלישה והיציבות: עדות שטח), ושני ספרי סיפורים. בנוסף פרסם שנים עשר רומנים בין השנים 1977 ו-2020. עליהם קיבל את פרס פלסטין לספרות לשנת 2000, פרס פורום היצירתיות הבינלאומי של קהיר בשנת 2019 ומדליית זהב מארגון החינוך, התרבות והמדע של הליגה הערבית (אנ') (ALECSO) בשנת 2012.
דעותיו

בראיון סיפר על ילדותו: "הצטרפתי לשורות המהפכה הפלסטינית כלוחם" וקבע כי "הפלסטינים התמודדו עם טרגדיה שהשפעותיה עדיין ניכרות. במשך מאה שנה, אנו נאבקים ונלחמים למימוש זכויותינו לשיבה, להגדרה עצמית ולהקמת מדינתנו הפלסטינית עם ירושלים בירתה".
הערות שוליים

1 2  Yahya Yakhlif | International Prize for Arabic Fiction, www.arabicfiction.org
1 2 3  تعرف على الكاتب يحيى يخلف بعد فوزه بجائزة ملتقى القاهرة للرواية - اليوم السابع, web.archive.org, ‏2019-04-25
1 2  يحيي يخلف, جائزة كتارا للرواية العربية (בערבית)
↑  الروائي الفلسطيني يحيى يخلف ضمن القائمة الطويلة لفرع الآداب لجائزة الشيخ زايد, web.archive.org, ‏2019-12-16
↑  يحيى يخلف, www.goodreads.com
↑  Ma' Al Sama' | International Prize for Arabic Fiction, www.arabicfiction.org
↑  الروائي الفلسطيني يحيى يخلف: ما زلنا نواجه مكر التاريخ, جريدة القبس
| --- | --- |
בקרת זהויות :  NLI: 987007587341505171  BIBSYS: 11942  BnF: cb14523084k (data)  GND: 1089821204  ISNI: 0000 0001 0780 0244  LCCN: n87814213  NTA: 190131152  SUDOC: 130556173  VIAF: 195128943   WorldCat (עם VIAF): 195128943
א-סווידא

ערך זה עוסק בעיר. אם התכוונתם למחוז, ראו .
| --- | --- |

 מדינה / טריטוריה:  סוריה סוריה (דה-יורה)  מורדים דרוזים (דה-פקטו)
 מחוז:  מחוז א-סווידא
 נפה:  נפת א-סווידא
 גובה:  1,025 מטרים
 אוכלוסייה:  ‏
  ‑ בעיר:  64,730 (2009)
  ‑ במטרופולין:  138,822
 קואורדינטות:  32°42′00″N 36°34′00″E﻿ / ﻿32.7°N 36.566666666667°E﻿ / 32.7; 36.566666666667 
 אזור זמן:  UTC +2
  מפת מיקום  מפה מפורטת   (למפת סוריה מוגדלת) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהא-סווידא(למפת סוריה רגילה) דמשק חלב חומס לטקיה חמה דיר א-זור אל-חסכה א-רקה הים התיכון  ישר. לבנון ירדן עיראק טורקיהא-סווידא  he tabBackground:;tabBorder:#aaa;defaultTab:0;
א-סווידא (בערבית: السويداء, בתעתוק מדויק לעברית: אַ-סֻּוַיְדַאא'. בהגייה מדוברת אֶ-סֻּוֵידַא) היא עיר בדרום-מערב סוריה במחוז א-סווידא שבהר הדרוזים, בקרבת הגבול עם ירדן. נכון ל-2002, בעיר מתגוררים כ-87,000 תושבים, כ-95% מהם דרוזים ומקצתם נוצרים יוונים אורתודוקסים ומוסלמים סונים.
היסטוריה

א-סווידא היא העיר הגדולה בהר הדרוזים ונחשבת ל"בירת הדרוזים" בעולם, ובסוריה בפרט. העיר נוסדה על ידי הנבטים בשם סועדה. בתקופה ההלניסטית והרומית היא נקראה דיוניסיאוס על שם אל היין דיוניסוס, היות שהעיר ממוקמת באזור ייצור יין קדום ידוע. בחפירות ארכאולוגיות שנערכו בעיר ובסביבותיה התגלו שרידי מבנים נבטיים, הלניסטיים, רומיים וביזנטיים. במקום אגורה הלניסטית ושרידי כנסייה ביזנטית מהמאה השישית, ככל הנראה כנסיית סנט סרג'יוס. כמו כן, בעיר מבנים מהתקופה הרומית אשר עדיין משמשים למגורים, והחלה עבודה ארכאולוגית לחשיפת אמפיתיאטרון רומי.
תחת המנדט הצרפתי על סוריה היה הר הדרוזים מדינה אוטונומית נפרדת. בין השנים 1921 עד 1927 נקראה המדינה מדינת א-סווידא על שם העיר, אך בשנת 1927 שונה השם למדינת ג'בל א-דרוז על שם ההר. במלחמת ששת הימים הגה יגאל אלון תוכנית להפרדת הר הדרוזים מסוריה והקמת מדינה דרוזית עצמאית, אך תוכנית זו לא יצאה לפועל.
בשנים 2013-2018 פעלה באזור המיליציה "ג'יש אל מווחידין" שתמכה במשטר אסד. ב-25 ביולי 2018 ביצע ארגון המדינה האסלאמית מספר פיגועי התאבדות וירי בא-סווידא, בהם נרצחו לפחות 258 בני אדם. ביולי 2022 התרחשו עימותים קשים בין התושבים הדרוזים בעיר ובין ארגונים התומכים במשטר הסורי.  ב-6 בדצמבר 2024 במסגרת מתקפת המורדים הסורים השתלטו מורדים דרוזים על מרכז השיטור ועל בית הכלא המרכזי בעיר ושחררו את כל האסירים.
הערות שוליים

↑  More casualties raise to 258, the number of people killed in the bloody and violent attack by ISIS east of al-Suwaidaa, באתר המרכז הסורי לזכויות אדם, 1 באוגוסט 2018.
↑  סוכנויות הידיעות, 17 הרוגים בעימותים נדירים במחוז הדרוזי בסוריה, באתר ynet, 28 ביולי 2022
↑  ליאור בן ארי, דיווח סורי: העיר א-סווידא מחוץ לשליטת ממשל אסד, באתר ynet, 6 בדצמבר 2024.
↑  ליאור בן ארי, יואב זיתון, צבא אסד איבד עוד עיר, הדרוזים כבשו כלא, הכורדים השתלטו על נתיב ההברחות לחיזבאללה, באתר ynet, 6 בדצמבר 2024.
| --- | --- |
בקרת זהויות :  NLI: 987007540359905171  GND: 4272049-7  LCCN: nr92042739  SUDOC: 204653975  VIAF: 123605541   WorldCat (עם VIAF): 123605541 
ערך זה הוא קצרמרבנושא יישובים בסוריה. אתם מוזמנים לתרום לוויקיפדיה ו.
הלוטוס הלבן

| --- | --- |

כותרת הפתיחה
 סוגה:  דרמה קומית קומדיה שחורה סאטירה
 יוצרים:  מייק וייט 
 כותבים:  מייק וייט 
 בימוי:  מייק וייט 
 שחקנים:  ראו צוות השחקנים
 פרסים:  פרס גלובוס הזהב למיני סדרה או סרט טלוויזיה 
 ארץ מקור:  ארצות הברית ארצות הברית
 שפות:  אנגלית
 מספר עונות:  3 
 מספר פרקים:  17 (נכון ל־9 במרץ 2025) 
 הפקה
 מפיקים בפועל:  ניק הול דייוויד ברנאד מייק וייט
 חברת הפקה:  The District RipCord
 הפצה:  HBO Max 
 עורכים:  התר פרסונס
 אתר צילומים:  Four Seasons Resort Maui 
 צלמים:  בן קוצ'ינס
 מוזיקה:  כריסטובל טפיה דה-ויר
 אורך פרק:  54–77 דקות
 שידור
 רשת שידור:  HBO
 רשת שידור בישראל:  HOT HBO Yes סלקום tv
 תקופת שידור מקורית:  11 ביולי 2021 – הווה
 קישורים חיצוניים
 אתר רשמי
 דף התוכנית ב-IMDb
 
הלוטוס הלבן (באנגלית: The White Lotus) היא סדרת דרמה קומית-שחורה סאטירית אנתולוגית אמריקאית, שנוצרה, נכתבה ובוימה על ידי מייק וייט (אנ'), ועלתה לשידור ברשת HBO ב-11 ביולי 2021. באוגוסט 2021, נמסר על חידושה של הסדרה לעונה שנייה, שעלתה לשידור ב-30 באוקטובר 2022. בנובמבר 2022 הסדרה חודשה לעונה שלישית, שעלתה לשידור ב-16 בפברואר 2025. בינואר 2025 הסדרה חודשה לעונה רביעית.
הסדרה זכתה בפרס גלובוס הזהב 2022 בקטגוריית המיני-סדרה, האנתולוגיה או הסרט הטלוויזיוני הטובים ביותר.
העונה הראשונה צולמה בהוואי, העונה השנייה בסיציליה והעונה השלישית בתאילנד.
בישראל, הסדרה משודרת ב-yes, ב-HOT, ובסלקום TV.
עלילה > סקירת הסדרה

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 6 | 6 | 11 ביולי 2021 | 15 באוגוסט 2021 |
|  | 2 | 7 | 7 | 30 באוקטובר 2022 | 11 בדצמבר 2022 |
|  | 3 | 8 | 8 | 16 בפברואר 2025 | 6 באפריל 2025 |
עלילה > תקציר העלילה

עלילתה של הסדרה מתמקדת בחופשותיהם של אורחי אתר הנופש "הלוטוס הלבן" היוקרתי השוהים במשך שבוע בעודם נרגעים ומחדשים את כוחותיהם, אך בכל יום שחולף, מתגלים יותר ויותר רבדים אפלים בקרב האורחים המושלמים לכאורה, העובדים השונים ובאתר הנופש עצמו.
צוות השחקנים והדמויות > עונה 1 > דמויות ראשיות

מאריי בארטלט – ארמונד, מנהל אתר הנופש, שזה עתה עבר פיכחות בת חמש שנים מגמילה מאלכוהול.
קוני בריטון – ניקול מוסבאכר, מנהלת הכספים של מנוע חיפוש ואשתו של מארק.
ג'ניפר קולידג' – טניה מקוויד, אישה אמידה שסובלת מדיכאון בעקבות פטירתה של אמה.
אלכסנדרה דדריו – רייצ'ל, עיתונאית ואשתו הטרייה של שיין.
פרד השינגר – קווין מוסבאכר, אחיה של אוליביה ובנם של מארק וניקול, הסובל מקשיים חברתיים.
ג'ייק לייסי – שיין פאטון, סוכן נדל"ן ובעלה הטרי של רייצ'ל.
בריטני או'גריידי – פולה, חברתה הטובה ביותר של אוליביה מהמכללה, שמצטרפת לנופש של משפחת מוסבאכר.
נטשה רוטוול – בלינדה, מנהלת הספא של "הלוטוס הלבן".
סידני סוויני – אוליביה מוסבאכר, אחותו של קווין ובתם של מארק וניקול. סטודנטית סרקסטית וחריפה המשתייכת לדור ה-Z.
סטיב זאן – מארק מוסבאכר, בעלה של ניקול, המתמודד עם משבר בריאותי.
מולי שאנון – קיטי פאטון, אמו של שיין.
צוות השחקנים והדמויות > עונה 1 > דמויות משניות

לוקאס גייג' – דילן, עובד "הלוטוס הלבן", שמנהל סטוץ עם ארמונד.
קקואה סקוט קקומנו – קאי, עובד "הלוטוס הלבן" ממוצא ילידי, שמתחיל לנהל פרשת אהבים עם פולה.
אלק מרלינו – האץ', מלצר העובד ב"הלוטוס הלבן".
ג'ון גרייס – גרג, דייג וחולה סופני שמתארח ב"הלוטוס הלבן" ומתקרב לטניה.
צוות השחקנים והדמויות > עונה 1 > הופעות אורח

ג'ולין פורדי – לאני, מתמחה שנאלצת לעזוב את "הלוטוס הלבן" בעקבות לידת תינוקה.
צוות השחקנים והדמויות > עונה 2 > דמויות ראשיות

פ. מארי אברהם – ברטי די גראסו, תייר ממוצא איטלקי שמגיע לאיטליה עם בנו ונכדו לטיול שורשים.
מייקל אימפריולי – דומיניק די גראסו, בנו של ברטי, הסובל מבעיות בזוגיות עם אשתו, אמיד.
אדם דימארקו – אלבי די גראסו, בנו של דומיניק.
ג'ניפר קולידג' – טניה מקוויד, אישה אמידה הסובלת מדיכאון ובעיות בזוגיות עם בעלה, גרג.
היילי לו ריצ'רדסון – פורשיה, העוזרת האישית של טניה.
ג'ון גרייס – גרג האנט, דייג וחולה סופני שנישא לטניה.
טום הולנדר – קוונטין, תייר בריטי והומוסקסואל המנהל אורח חיים ראוותני ופזרני.
תיאו ג'יימס – קמרון סאליבן, חברו של אית'ן מתקופת לימודיהם בקולג'.
מייגן פייהי – דפני סאליבן, אשתו של קמרון.
אוברי פלזה – הרפר ספילר, אשתו של אית'ן.
ויל שארפ – אית'ן ספילר, בעלה של הרפר, שזה עתה התעשר כתוצאה מאקזיט.
סברינה אימפצ'אטורה (אנ') – ולנטינה, מנהלת מלון "הלוטוס הלבן".
סימונה טבסקו (אנ') – לוצ'יה, זונה מקומית וחברתה הקרובה של מיה.
ביאטריס גראנו (אי') – מיה, חברתה של לוצ'יה. פסנתרנית וזמרת מתחילה.
ליאו וודול – ג'ק, צעיר בריטי המוצג כאחיינו של קוונטין.
צוות השחקנים והדמויות > עונה 2 > דמויות משניות

פדריקו פרנטה – רוקו
אלאונורה רומנדיני – איזבלה
פדריקו סקריבני – גוספ
פרנססקו סקה – מתיאו
פאולו קמילי – הוגו
ברונו גוארי – דידייר
ניקולא די פינטו – תומאס
צוות השחקנים והדמויות > עונה 2 > הופעות אורח

לורה דרן – אבי (קול)
אנג'לינה קילי וקארה קיי (מהישרדות) – שתי אורחות במלון
צוות השחקנים והדמויות > עונה 3 > דמויות ראשיות

מישל מונאהן – ג'קלין למון, שחקנית טלוויזיה מצליחה. חברתן של קייט ולורי.
לזלי ביב – קייט, חברת קאנטרי קלאב אמידה מאוסטין, טקסס. חברתן של לורי וג'קלין.
קארי קון – לורי, עורכת דין תאגידית מניו יורק אשר התגרשה לאחרונה. חברתן של קייט וג'קלין.
ג'ייסון אייזקס – טימותי רטליף, כלכלן מדרהאם, קרוליינה הצפונית, הנואש להסתיר ממשפחתו את מצבם הכלכלי.
פארקר פוזי – ויקטוריה רטליף, אשתו של טימותי ואמם של סקסון, פייפר ולוקלאן.
פטריק שוורצנגר – סקסון רטליף, בנם הבכור של טימותי וויקטוריה, אשר עובד בחברה של אביו.
שרה קתרין הוק – פייפר רטליף, סטונדטית ללימודי דת ובתם האמצעית של טימותי וויקטוריה.
סם ניבולה – לוקלאן רטליף, תלמיד תיכון ביישן, בן זקונם של טימותי וויקטוריה.
וולטון גוגינס – ריק האצ'ט, גבר מסתורי אשר נופש בתאילנד עם בת-זוגו הצעירה, צ'לסי.
איימי לואו ווד – צ'לסי, אישה צעירה בעלת רוח חופשייה ממנצ'סטר, הנופשת בתאילנד עם בן-זוגה המבוגר, ריק.
לקה פטרוואדי – סרטילה הולינג'ר, אחת מבעלי רשת "הלוטוס הלבן", שיזמה את תוכנית הבריאות התאילנדית שלה.
נטשה רוטוול – בלינדה לינדזי, מנהלת הספא מסניף "הלוטוס הלבן" בהוואי.
לאליסה מאנובל – טידאפון "מוק" סורנסין, מנחת בריאות כללית ב"הלוטוס הלבן" העומדת לרשות כלל האורחים.
טיימי תאפתימתהונג – גייטוק, מאבטח העובד ב"לוטוס הלבן".
צוות השחקנים והדמויות > עונה 3 > דמויות משניות

ג'ון גרייס – "גארי" / גרג האנט, נוכל ובן-זוגה של קלואי. אלמנה של טניה מקווייד.
ניקולס דוברני – זיון לינדזי, בנה של בלינדה, שמבקר אותה בתאילנד לאחר שסיים את לימודיו.
ארנס פדראביציוס – ולנטין, מנחה בריאות רוסי המוקצה לשירותם של ג'קלין, לורי וקייט.
כריסטיאן פרידל – פביאן, מנהל סניף "הלוטוס הלבן" התאילנדי.
דום הטראקול – פורנצ'אי, מנחה בריאות ב"לוטוס הלבן" שמוקצה להכשרתה של בלינדה.
שרלוט לה בון – קלואי, דוגמנית לשעבר ממוצא צרפתי-קנדי ובת-זוגו הנוכחית של גרג.
מורגנה אוריילי – פאם, חברת צוות המעורבת בתוכנית הבריאות של המלון ומנחת בריאות המוקצת לשירותם של משפחת רטליף.
שליני פייריס – אמריטה, מנחה הודית למדיטציה ויועצת רוחנית העובדת ב"לוטוס הלבן".
סקוט גלן – ג'ים הולינג'ר, בעלה האמריקאי של סריטלה.
ג'וליאן קוסטוב – אלכסיי
יורי קולוקולניקוב - ולאד
הפקה > פיתוח

ב-19 באוקטובר 2020, נמסר כי רשת HBO תפיק מיני-סדרה בת שישה פרקים בשם "הלוטוס הלבן". את הסדרה יצר, כתב וביים היוצר מייק וייט, שאף מפיק את המיני-סדרה בפועל לצדם של דייוויד ברנאד וניק הול. בנוסף, על הלחנת המיני-סדרה היה אמון המלחין כריסטובל טפיה דה-ויר ועל צילומיה היה אמון הצלם בן קוצ'ינס. באוגוסט 2021, נמסר על חידושה של הסדרה לעונה שנייה, שתתרחש במיקום שונה ותתמקד בקבוצת אורחים השוהים בנכס אחר של "הלוטוס הלבן", ב-30 באוקטובר 2022, עם עליית הפרק הראשון בעונה השנייה של הסדרה, התברר כי מדובר במלון "הלוטוס הל" בטאורמינה שבסיציליה.
במאי 2023 פורסם כי עונתה השלישית של הסדרה תתרחש באתר הנופש של "הלוטוס הלבן" בתאילנד.
בנובמבר 2024, פורסם שווייט, יוצר הסדרה, הציע כבר רעיון לעונה רביעית ל-HBO. קייסי בלויס, מנכ"ל HBO ו-Max, אמר שווייט הציג את הרעיון לעונה הבאה בזמן צילומי העונה השלישית בתאילנד. בלויס הוסיף שאם ווייט ירצה להפיק עונה רביעית, HBO תאפשר זאת. בינואר 2025 הסדרה חודשה לעונה רביעית.
הפקה > ליהוק

עם ההכרזה על הפקתה של הסדרה, נמסר כי מאריי ברטלט, קוני בריטון, ג'ניפר קולידג', אלכסנדרה דדריו, פרד השינגר, ג'ייק לייסי, בריטני או'גריידי, נטשה רוטוול, סידני סוויני וסטיב זאן לוהקו לצוות השחקנים הראשי. ב-30 באוקטובר 2020, נמסר כי מולי שאנון, ג'ון גריס, ג'ולין פורדי, קקואה קקומאנו ולוקאס גייג' לוהקו לצוות השחקנים המשני.
בינואר 2024, נמסר על ליהוקם של לזלי ביב, דום הטראקול, ג'ייסון אייזקס, מישל מונאהן, פארקר פוזי וטיימה ת'פטימטון לצוות השחקנים הראשי של העונה השלישית; נוסף לכך פורסם כי נטשה רוטוול תשוב לגלם את דמותה של בלינדה בעונה השלישית. בשלהי החודש, נמסר על ליהוקם של מילוש ביקוביץ', כריסטיאן פרידל, מורגנה או'ריילי, לק פטרוואדי ושליני פייריס לצוות השחקנים.
הפקה > צילומים

צילומי המיני-סדרה החלו באוקטובר 2020 בהוואי, תחת שמירה על פרוטוקולי העבודה שניתנו בעקבות התפרצות מגפת הקורונה בארצות הברית. ב-21 בנובמבר 2020 דווח כי הצילומים מתקיימים באתר הנופש "ארבע העונות מאווי" שבוואיליה, ושהם עתידים להתקיים בדצמבר באתרים שונים מסביב למאווי.
עונתה השלישית של הסדרה צולמה בקו סמוי ובסביבתה, פוקט ובנגקוק, תאילנד, בפברואר 2024. HBO שיתפה פעולה עם משרד התיירות של תאילנד כדי לתמוך בצילומי וקידום העונה השלישית במדינה.
שידור

המיני-סדרה עלתה לשידור ברשת "HBO" ב-11 ביולי 2021.
ביקורות

המיני-סדרה זכתה לביקורות חיוביות מצד המבקרים. באתר הביקורות "Rotten Tomatoes", המיני-סדרה זכתה לציון 85%, על בסיס 34 ביקורות, עם דירוג ממוצע של 8.44/10. בקונצנזוס הביקורתי של האתר נכתב כי "אף על פי שכוונותיו האמיתיות יכולות להיות קצת עמומות, נופים מדהימים, דרמה מפותלת, וצוות שחקנים מושלם הופך את 'הלוטוס הלבן' לצפיית חובה - גם אם לא נוחה". באתר הביקורות המשוקללות "Metacritic", המיני-סדרה זכתה לציון 82 מתוך 100, על בסיס 25 ביקורות, דבר המצביע על "שבחים אוניברסליים".
מתיו ג'ייקובס מהאתר " TV Guide" העניק לה את הציון 4.5/5 וכתב כי המיני-סדרה היא "חלק מסדרות הטלוויזיה הטובות ביותר השנה עד כה." אלן ספינוול מהאתר "רולינג סטון", כתב כי המיני-סדרה היא "חוויה עמוקה וייחודית שלא נוחה לעיתים, לפעמים פיוטית, שמצחיקה מדי פעם."
פרסים ומועמדויות

| שנה | פרס | קטגוריה | מועמדים | תוצאה | סימוכין |
| --- | --- | --- | --- | --- | --- |
| 2023 | פרסי TCA | תוכנית השנה | "הלוטוס הלבן" | מועמדות |  |
| 2023 | פרסי TCA | הישג יוצא דופן בדרמה | "הלוטוס הלבן" | מועמדות |  |
| 2024 | פרס אמי האמנותי | סדרת העיון או המציאות הקצרה הטובה ביותר | The White Lotus: Unpacking the Episode | מועמדות |  |
| 2024 | פרס אמי האמנותי | עיצוב ההפקה הטוב ביותר לתוכנית נרטיבית עכשווית (שעה או יותר) | כריסטינה אונורי, ג'אנפאולו ריפינו ולטיציה סנטוצ'י | מועמדות |  |
| 2024 | פרס אמי האמנותי | הליהוק הטוב ביותר בסדרת דרמה | מרדית' טאקר, פרנצ'סקו ודובאטי וברברה ג'ורדני | זכייה |  |
| 2024 | פרס אמי האמנותי | התלבושות העכשוויות הטובות ביותר בסדרה | אלכס בובוארד, בריאן ספרוס ומרגריטה זנובטי | מועמדות |  |
| 2024 | פרס אמי האמנותי | עיצוב השיער העכשווי הטוב ביותר | מיה קוברו, אלנה גרגוריני ואיטלו די פינטו | זכייה |  |
| 2024 | פרס אמי האמנותי | עיצוב הכתוביות הראשיות הטוב ביותר | קתרינה קרופורד, מארק באשור, לציו לופס וסיאן מק'קנה | מועמדות |  |
| 2024 | פרס אמי האמנותי | האיפור העכשווי הטוב ביותר (ללא פרוסטטות) | רבקה היקי, פדריקה אמידי, פרנצ'סקה אנטוני ורוזה סבא | מועמדות |  |
| 2024 | פרס אמי האמנותי | הלחן המוזיקלי הטוב ביותר בסדרה (פסקול דרמטי מקורי) | קריסטובל טאפיה דה ויר | זכייה |  |
| 2024 | פרס אמי האמנותי | פיקוח המוזיקה הטוב ביותר | גייב הילפר | זכייה |  |
| 2024 | פרס אמי האמנותי | עריכת התמונה הטובה ביותר בסדרת דרמה | הת'ר פירסונס | מועמדות |  |
| 2024 | פרס אמי האמנותי | עריכת התמונה הטובה ביותר בסדרת דרמה | ג'ון אם. ולריו | מועמדות |  |
| 2024 | פרס אמי האמנותי | מיקס הסאונד הטוב ביותר בסדרת קומדיה או דרמה (שעה) | כריסטיאן מינקלר, ריאן קולינס ווינצ'נזו אורסלי | מועמדות |  |
| 2024 | פרס אמי לבידור בפריים טיים | סדרת הדרמה הטובה ביותר | "הלוטוס הלבן" | מועמדות |  |
| 2024 | פרס אמי לבידור בפריים טיים | שחקן משנה בסדרת דרמה | פ. מארי אברהם | מועמדות |  |
| 2024 | פרס אמי לבידור בפריים טיים | שחקן משנה בסדרת דרמה | מייקל אימפריולי | מועמדות |  |
| 2024 | פרס אמי לבידור בפריים טיים | שחקן משנה בסדרת דרמה | תיאו ג'יימס | מועמדות |  |
| 2024 | פרס אמי לבידור בפריים טיים | שחקן משנה בסדרת דרמה | ויל שארפ | מועמדות |  |
| 2024 | פרס אמי לבידור בפריים טיים | שחקנית משנה בסדרת דרמה | ג'ניפר קולידג' | זכייה |  |
| 2024 | פרס אמי לבידור בפריים טיים | שחקנית משנה בסדרת דרמה | מייגן פייהי | מועמדות |  |
| 2024 | פרס אמי לבידור בפריים טיים | שחקנית משנה בסדרת דרמה | סברינה אימפצ'אטורה | מועמדות |  |
| 2024 | פרס אמי לבידור בפריים טיים | שחקנית משנה בסדרת דרמה | אוברי פלזה | מועמדות |  |
| 2024 | פרס אמי לבידור בפריים טיים | שחקנית משנה בסדרת דרמה | סימונה טבסקו | מועמדות |  |
| 2024 | פרס אמי לבידור בפריים טיים | בימוי בסדרת דרמה | מייק ווייט; פרק: "Arrivederci" | מועמדות |  |
| 2024 | פרס אמי לבידור בפריים טיים | תסריט בסדרת דרמה | מייק ווייט; פרק: "Arrivederci" | מועמדות |  |
| 2024 | פרס סטלייט | סדרת הז'אנר הטובה ביותר | "הלוטוס הלבן" | מועמדות |  |
| 2024 | פרס סטלייט | השחקנית הטובה ביותר בקומדיה או סדרה מוזיקלית | ג'ניפר קולידג' | זכייה |  |
| 2024 | פרס סטלייט | השחקן הטוב ביותר בתפקיד משנה בסדרה, מיני סדרה וסדרה מוגבלת או סרט טלוויזיה | ג'ון גרייס | מועמדות |  |
חטיבת הנח"ל

| --- | --- |
   
תג ודגל החטיבה
 "היתרון האנושי"
 פרטים
 כינוי:  "נוער חלוצי לוחם", "נחלאים" ו"נחלאווים"
 מדינה:  ישראל ישראל
 שיוך:   צה"ל
 סוג:  חטיבת חי"ר סדירה
 בסיס האם:  מחנה אורים
 אירועים ותאריכים
 תקופת הפעילות:  יולי 1982 (כחטיבה) – הווה
 מקים היחידה:  חיים אורן
 מלחמות:  (כחטיבה:)    מלחמת לבנון הראשונה האינתיפאדה השנייה   מלחמת לבנון השנייה   מבצע צוק איתן  מבצע שומר החומות   מבצע עלות השחר   מבצע שובר גלים   מבצע בית וגן   מלחמת חרבות ברזל
 נתוני היחידה
 ציוד עיקרי:  נשק אישי: M4A1 פלאט-טופ נשק קל נוסף: מאג, נגב, M2 בראונינג, M24 SWS, ברק 338. נשק נ"ט: M-72 לאו, מטאדור (רקטה), טילי ספייק,קשת (מרגמה), עוקץ פלדה. נגמ"ש: נגמ"שי M-113, אכזרית ואיתן
 פיקוד
 יחידת אם:   עוצבת הפלדה
 יחידות בת:   גדוד 931   גדוד 932   גדוד 50   סיירת נח"ל  גדס"מ 933 (גדוד סיוע מבצעי)  גדוד חה"ן 7107  פלחי"ק 7354
 דרגת המפקד:    אלוף-משנה
 מפקד נוכחי:  יאיר צוקרמן
 מפקדים:  מפקדי החטיבה
 עיטורים
   צל"ש הרמטכ"ל (גדוד 932)   צל"ש אלוף (גדס"ר)   צל"ש אלוף (פלס"ר)   צל"ש מפקד אוגדה (גדוד 931)   אות הערכה מטעם הרמטכ"ל (גדוד 931) במבצע "שומר החומות"   אות הערכה מטעם הרמטכ"ל (גדוד 932) במבצע "עלות השחר"
חטיבת הנח"ל (חטיבה 933) היא חטיבת חיל רגלים (חי"ר) סדירה בצבא ההגנה לישראל, הכפופה לעוצבת הפלדה (אוגדה 162). החטיבה השתתפה בכל מערכות ישראל החל ממלחמת שלום הגליל, למעט מבצע עופרת יצוקה בה תפסה קו בגבולות סוריה ולבנון.
שמה של החטיבה נגזר מראשי תיבות של מסגרת נוער חלוצי לוחם (נח"ל), משום שמקורה בגרעיני הנח"ל שהוקמו החל מימיה הראשונים של מדינת ישראל. עם זאת, רוב החטיבה מורכבת מחיילים מכלל הציבור, שאינם קשורים לתנועת ההתיישבות ולגרעינים.
חיילי חטיבת הנח"ל חובשים כומתה בצבע ירוק בהיר עם סמל חיל הרגלים ונועלים נעליים אדומות. תג היחידה של הנח"ל מורכב מחרב, מגל וחיטה. החרב מסמלת את ההגנה והמגל והחיטה מסמלים את עבודת האדמה והחלוציות. ארבעת החצים מסמלים את גדודי החטיבה: שחם (931), גרניט (932), בזלת (50) והסיירת (934).
מפקד החטיבה הוא אלוף-משנה יאיר צוקרמן, שמונה לאחר נפילת מפקד החטיבה הקודם יהונתן שטיינברג, בתחילת מלחמת חרבות ברזל.
בסיס האימון החטיבתי של חטיבת הנח"ל (בא"ח נח"ל) שוכן בתל ערד החל מחודש מארס 1993.
היסטוריה מבצעית

ארגון הנח"ל (שקדם לחטיבת הנח"ל) הוקם ב-19 באוגוסט 1948. לוחמי הנח"ל ולוחמי הנח"ל המוצנח של גדוד 50 (שסופח לחטיבת הצנחנים) לחמו תחת חטיבת הצנחנים מחודש נובמבר 1955 ולקחו חלק בכל מלחמות ישראל, בתור גדוד בתוך חטיבת הצנחנים, עקב מחסור בכוח אדם שנגרם מכך שרק בני גרעין ובני הקיבוצים יכלו להתגייס לגדוד.
מאז הקמתה של חטיבת הנח"ל, בשנת 1982, הוצבו גדודי החטיבה ויחידותיה באופן שוטף ברצועת הביטחון בדרום לבנון ובזירות לחימה שונות ומגוונות.
בתחילת דרכה ספגה החטיבה גם כישלונות מבצעיים, ביניהם שביית חיילי הנח"ל ללא קרב (1982) בלבנון (אף שלא התרחשה בחטיבה, אלא בגדוד 932 לפני שצורף לחטיבה), וליל הגלשונים (1987). עם זאת, בהמשך החטיבה זכתה להערכה רבה לאור הפעילות המבצעית ביהודה ושומרון ובעיקר בגזרות הערים חברון (בה פעלה החטיבה בצורה אינטנסיבית, ופגעה קשות בתשתית החמאס והג'יהאד האיסלאמי המקומיות), בית לחם וג'נין. גדוד גרניט (932) זכה בצל"ש הרמטכ"ל בעקבות פעילותו באירועי מבצע חומת מגן ובמיוחד בקרב בג'נין. גדוד הסיור של הנח"ל זכה בצל"ש אלוף פיקוד. בעקבות כך עלה הביקוש לשירות בחטיבה.
ב-1997 שכלו יחידות החה"ן והעורב שני צוותי-לוחמים באסון המסוקים. החטיבה השתתפה בפינוי דרום לבנון, ויחידת החבלה שלה (הפלחה"ן) אף פוצצה את מוצב הבופור עם עזיבתו.
היסטוריה מבצעית > שנות ה-2000

באינתיפאדה השנייה פעלה החטיבה במבצע חומת מגן ובמבצעים נוספים ברחבי יהודה ושומרון כנגד תשתיות הטרור הפלסטיני תחת פיקודם של המח"טים יאיר גולן, נועם תיבון ורוני נומה. ב-2003 ו-2004 פעלה בגזרת חברון והובילה, ביחד עם הימ"מ, השב"כ וחיל ההנדסה הקרבית, את המצוד אחרי בכירי טרור ומחבלים מהחמאס (בעיקר מחמולת קוואסמה) ומהג'יהאד האסלאמי הפלסטיני.
היסטוריה מבצעית > מלחמת לבנון השנייה

במלחמת לבנון השנייה פעלו כל כוחות החטיבה בדרום לבנון, תוך התמקדות בגזרה המזרחית, תחת פיקוד עוצבת הפלדה.
בעיצומה של הלחימה כבש גדוד 931 את הכפר ע'נדוריה במסגרת הקרב בסלוקי תוך חיפוי על כח שריון שהיה צריך לעבור את נחל הסלוקי. הגדוד זוכה לשבחים רבים על התפקוד בלחימה הקשה. החטיבה שכלה ארבעה מלוחמיה. על חלקם בלחימה זכו לוחמים מהנח"ל בעיטור העוז, עיטור המופת ו-7 צל"שים.